Беҙ, ауылдаштары, Радик Әүхәҙей улы менән бик ныҡ ғорурланабыҙ. Хәҙерге йәш­тәргә үрнәк кеше булыуына, һис шик­һеҙ, шатмын. Ҡыҙ­ғанысҡа ҡаршы, йәш быуын араһында уның кеүек спорт менән шөғөлләнеүселәр бик әҙ. Балалар буш ваҡытын күберәк компьютер уйнап уҙғара. Үҙ һаулыҡтарына ни тиклем зарар килтереүҙәре тураһында уйлап та бирмәй­ҙәр. Бына шул йәһәттән 2014 йылда ауылыбыҙҙа милли көрәш менән шөғөлләнеүселәр өсөн клуб булдырылды. Былтыр Радик Зәйнуллин иҫтәлегенә арнап, беренсе турнир үткәрелде. Ауылға район мәктәптәренән дзюдосы балалар йыйылды. Көрәш бик сәмле барҙы, Ишмәкәй спортсылары беренсе урын яуланы. Тренерыбыҙ Фәһим Зәит улы Шакировҡа ҙур рәхмәт белдерге килә. Әленән-әле яуланған еңеүҙәр – тәү сиратта уның хеҙмәт емеше.